Source: http://obecdurcina.sk/article/default/3045
Timestamp: 2019-02-21 00:12:27+00:00

Document:
Rozhodnutie na výrub drevín - Verejná vyhláška » Obec Ďurčiná
Úvod » ... » Úradná tabuľa rok 2019 » Rozhodnutie na výrub drevín - Verejná vyhláška
Obec Ďurčiná v zastúpení starostkou obce Mgr. Martinou Bohušovou, ako príslušný orgán štátnej správy v prvom stupni vo veciach ochrany prírody podľa § 2 písm. f) zákona č. 416/2001 Z. z. o prechode niektorých pôsobnosti z orgánov štátnej správy na obce a na vyššie územné celky v znení neskorších predpisov a § 69 písm. d) a f) zákona č. 543/2002 Z. z. o ochrane prírody a krajiny (ďalej len ,,zákon o ochrane prírody a krajiny) na základe písomnej žiadosti MO SR, Agentúra správy majetku Bratislava, Stredisko prevádzky objektov Martin, pracovisko Žilina, Rajecká cesta 18, 010 01 Žilina (ďalej len ,,žiadateľ) podanej dňa 12.12.2018, podľa § 47 ods. 3 a § 48 ods. 1 zákona o ochrane prírody a krajiny, v súlade s § 46 zákona č. 71/1967 Zb. správneho poriadku v znení neskorších predpisov
v y d á v a s ú h l a s
žiadateľovi na výrub drevín: náletové dreviny a kroviny na ploche cca 22 826 m2, rastúcich mimo les, na pozemku register ,,E“ parcela č. 2-492, 2-493, 2-494, 2-495, 2-496, 2-497, 2-500, 2-512, 2-513, 902, 935/1, 1376, 1378, druh pozemku: trvalý trávny porast a orná pôda, v kat. území Ďurčiná v užívaní MO SR
I. v súlade s § 82 ods. 12 o ochrane prírody a krajiny určuje podrobnejšie podmienky vykonania výrubu zabezpečujúce ochranu prírody a krajiny:
1. Výrub drevín je žiadateľ povinný uskutočniť v období vegetačného pokoja (od 1. októbra do 31. marca).
2. Výrub drevín žiadateľ uskutoční po nadobudnutí právoplatnosti tohto rozhodnutia, najneskôr v termíne do 31.03.2021. 3. Žiadateľ zabezpečí, aby pri výrube označených drevín nedošlo k ohrozeniu zdravia alebo životov ľudí, k poškodeniu majetku
fyzických osôb alebo právnických osôb.
4. Výrub drevín, odvoz vyťaženej hmoty, náhradnú výsadbu a starostlivosť o ňu a všetky ostatné úkony a poplatky súvisiace
s výrubom zabezpečí na vlastné náklady žiadateľ.
5. Žiadateľ odstráni všetku vyťaženú drevnú hmota t. j. kmene, konáre, a vrcholce z miesta výrubu hneď po zrealizovaní
výrubu.
6. Výrub a odvoz drevnej hmoty uskutoční žiadateľ tak, aby nedošlo k poškodeniu okolitých pozemkov.
7. Pri výrube musí žiadateľ dodržať všetky podmienky uvedené v zákone č. 543/2002 Z. z. v znení neskorších predpisov a podmienky uvedené v súhlase zamestnanca SPF.
8. Zodpovednosť za prípadné poškodenie okolitej poľnohospodárskej kultúry, okolitého drevnatého porastu resp. iného majetku spôsobené pri výrube drevín bude niesť žiadateľ o výrub.
9. Žiadateľ je povinný oznámiť ukončenie výrubu príslušnému RO SPF.
II. v súlade s § 48 ods. 1 zákona o ochrane prírody a krajiny ukladá náhradnú výsadbu:
1. Uskutoční na svoje náklady vo vegetačnom období (od 1. apríla do 30. septembra), najneskôr v termíne do 30. septembra 2021 (po vykonaní výrubu), náhradnú výsadbu a to: vysadí 12 ks sadeníc o výške cca 150 cm, druh smrek obyčajný (/Picea abies), na pozemku registra ,,E“ parc. č. 2-492 a 2-493, ktoré sú v užívaní žiadateľa.
1.2 Zabezpečí starostlivosť o náhradnú výsadbu po dobu 3 rokov odo dňa jej uskutočnenia; v prípade vyhynutia alebo poškodenia vysadeného rastlinného materiálu zrealizuje dosadbu
1.3 Upovedomí konajúci správny orgán o vykonaní náhradnej výsadby resp. dosadby.
Z dôvodov uvedených v § 89 zákona o ochrane prírody a krajiny môže Obec Ďurčiná na návrh účastníka konania alebo z vlastného podnetu tento súhlas zmeniť alebo zrušiť.
Osobtné predpis ako aj ostatné ustanovenia zákona zostávajú vydaním tohto súhlasu nedotknuté.
Písomnou žiadosťou zo dňa 12.12.2018, požiadalo Ministerstvo obrany SR, Agentúra správy majetku, Stredisko prevádzky objektov Martin, Rajecká cesta 18, 010 01 Žilina o vydanie súhlasu na výrub drevín: náletové dreviny a kroviny na ploche cca 22 826 m2, rastúcich mimo les na pozemkoch registra ,,E“ parcelné číslo 2-492, 2-493, 2-494, 2-495, 2-496, 2-497, 2-500, 2-512, 2-513, 902, 935/1, 1376 a 1378, druh pozemku: trvalý trávny porast a orná pôda. Kroviny a náletové dreviny určené na výrub rastú v oplotenom areáli v bezprostrednej blízkosti oplotenia výcvikového priestoru Kamenná Poruba, pod elektrickým vedením a pozdĺž prístupovej cesty do výcvikového strediska Kamenná Poruba. Kroviny svojím vzrastom zasahujú do elektrického vedenia žiadateľa, zasahujú do profilu prístupovej cesty a poškodzujú plachty nákladných vozidiel smerujúcich do výcvikového priestoru a bránia v bezpečnom využívaní výcvikového priestoru, kde predstavujú bezpečnostné riziko vzniku požiaru.
Dôvodom výrubu je v zmysle zákona č. 124/2006 § 5 ods. 2a) – podľa ktorého je nutné vylúčiť nebezpečenstvo a z neho vyplývajúce riziko, § 5 ods. 2e) – je potrebné vykonať opatrenia na odstránenie nebezpečenstiev v mieste ich vzniku, vojenského predpisu Stav 1-3 Požiarna ochrana v Československej armáde, ktorý ustanovuje, že vo výcvikových priestoroch na miestach, kde môžu činnosťou vojsk vzniknúť nebezpečné požiare sa budujú ochranné pásy na zabránenie šírenia prípadného požiaru do lesného porastu.
K žiadosti o výrub drevín bol doložený súhlas Slovenského pozemkového fondu, Búdková ul. 36, Bratislava, ktorý v zmysle § 16, ods. 1) písm. a) a b) zákona NR SR č. 180/1995 Z. z. spravuje a nakladá s podielmi neznámych vlastníkov v pozemkoch E-KN č. 2-492, 2-493, 2-494, 2-495, 2-496, 2-497, 2-500, 2-512, 2-513, 902, 935/1, 1376 a 1378, na výrub drevín a na realizáciu náhradnej výsadby. Pozemky sa nachádzajú v extraviláne obce Ďurčiná a v CKN stave sú vedené ako ostatná plocha a trvalý trávny porast. Uvedené pozemky nie sú zahrnuté v žiadnej nájomnej zmluve na poľnohospodársky ani iný účel.
Žiadateľ je podľa § 4 zákona č. 145/1995 Z. z. o správnych poplatkoch v znení neskorších predpisov oslobodený od správneho poplatku.
Obec Ďurčiná v zmysle § 82 ods. 7 zákona č. 543/2002 Z. z. o ochrane prírody a krajinyzverejnila informáciu o začatí tohto správneho konania, v ktorom môžu byť dotknuté záujmy ochrany prírody a krajiny na webovom sídlo obce www.obecdurcina.sk od 12.12.2018. V stanovenej lehote od zverejnenia informácie nebolo doručené Obci Ďurčiná písomné ani elektronické potvrdenie záujmu byť účastníkom v začatom správnom konaní.
Na základe podanej žiadosti Obec Ďurčiná v zastúpení starostkou obce Mgr. Martinou Bohušovou listom č. 2088/2018-3 zo dňa 20.12.2018 podľa ustanovení § 21 ods. 1 zákona č. 71/1967 Zb. správneho poriadku v znení neskorších predpisov účastníkom konania oznámila verejnou vyhláškou začatie konania a pre objektívne posúdenie veci bolo nariadené ústne pojednávanie spojené s miestnym zisťovaním na deň 18.01.2019 o 13:00 h. Žiadateľovi a SPF bolo oznámenie o začatí konania spojené s miestnym zisťovaním doručené do elektronickej schránky. Pri miestnej obhliadke dňa 18.01.2018 bolo zistené, že sa jedná o náletové dreviny a kroviny, ktoré rastú pozdĺž prístupovej cesty do výcvikového strediska Kamenná Poruba, v oplotenom areáli a v bezprostrednej blízkosti pozdĺž oplotenia výcvikového strediska Kamenná Poruba na ploche cca 22 826 m2.
Výrub drevín je potrebné vykonať z dôvodu bezpečného využívania výcvikového priestoru a aj z dôvodu zabránenia šírenia prípadného požiaru do okolitých lesných porastov.
Okrem zástupcu žiadateľa sa konania nezúčastnil žiaden účastník konania a ani na Obecný úrad v Ďurčinej nebola zaslaná žiadna pripomienka.
Správny orgán posúdil dôvody výrubu ako opodstatnené (dreviny sa nachádzajú v 1. stupni územnej ochrany) a navrhol vydať súhlas na výrub drevín v požadovanom rozsahu.
Z ústneho pojednávania a miestnej obhliadky bola spísaná zápisnica.
Žiadateľovi bolo určené zrealizovať náhradnú výsadbu v počte 12 ks druhu smrek obyčajný na pozemku KN-E parc. č. 2-492 a 2-493, v k. úz. Ďurčiná v termíne najneskôr do 30. 09. 2021.
Na základe vyššie uvedených skutočnosti správny orgán rozhodol tak, ako je uvedené vo výrokovej časti tohto rozhodnutia.
Proti tomuto rozhodnutiu je podľa § 53 a 54. správneho poriadku možné podať odvolanie v lehote 15 dní odo dňa oznámenia rozhodnutia, na Obec Ďurčiná, Ďurčiná 77, 015 01 Rajec. O podanom odvolaní bude konať ako odvolací orgán Okresný úrad Žilina, odbor starostlivosti o životné prostredie, Vysokoškolákov 8556/33B, 010 01 Žilina. Toto rozhodnutie je po vyčerpaní riadnych opravných prostriedkov preskúmateľné súdom.
Mgr. Martina Bohušová, v.r.
Žiadateľ – MO SR, ASM Bratislava, SPO Martin, pracovisko Žilina,
Rajecká cesta 18, 010 01 Žilina
SPF, RO SPF, Sad 667/10, 010 01 Žilina
Obec Ďurčiná, spis
Na vedomie ( po nadobudnutí právoplatnosti):
1 SIŽP, Odbor inšpekcie OP a K, Legionárska 5, 012 05 Žilina
2.ŠOP, Správa NP MALÁ FATRA, Hrnčiarska 197, 013 03 Varín
Toto rozhodnutie má povahu verejnej vyhlášky a musí byť zverejnené po dobu 15 dní na úradnej tabuli Obce Ďurčiná, spôsobom v mieste obvyklým. Posledný deň tejto lehoty je dňom doručenia.
Vyvesené dňa: ………………………….. zvesené dňa: ………………………..
Rozhodnutie na vy´rub drevi´ r. 2018 - MO SR Strelnica.pdf

References: § 2
 § 69
 § 47
 § 48
 § 46
 § 82
 § 48
 § 89
 § 5
 § 5
 § 16
 § 4
 § 82
 § 21
 § 53